Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Andrej Kurucz, Mgr.
Centrum vedecko-technických informácií SR, Lamačská cesta 8/A, 811 24 Bratislava
Styčná kancelária SR pre výskum a vývoj v Bruseli (SLORD)
vedúci kancelárie
anglický, nemecký, český, ruský  

2.  Zahraničná pracovná cesta:
Belgické kráľovstvo, 3.2.2020 (00:01) – 26.2.2020 (23:59)
Zahraničná pracovná cesta prerušená v dňoch:   
 	    8.2.2020 – 9.2.2020
              	  	15.2.2020 – 16.2.2020
             	 	22.2.2020 – 23.2.2020

Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty sa vo februári 2020 riadil základnými dokumentmi – Štatútom Styčnej kancelárie pre výskum a vývoj v Bruseli a Plánom činnosti Styčnej kancelárie SR pre výskum a vývoj v Bruseli na rok 2020. Od toho sa odvíjali aktivity, ktoré som v rámci pobytu uskutočňoval. 
Pre lepšiu prehľadnosť ich v tejto kapitole rámcovo uvádzam v štyroch bodoch. Kapitola 4 obsahuje detailne a prehľadne rozpracované jednotlivé aktivity, a to vrátane dátumov, časov, miesta konania a informáciách o stretnutiach.
Podpora zapájania sa do medzinárodných projektov a pri ich implementácii
V termíne od 10. do 11. februára 2020 sa uskutočnil odborný workshop k budúcim výskumno-inovačným misiám, ktorí pripravila Európska komisia a zúčastnili sa ho zástupcovia Tieňového výboru pre strategické konfigurácie programu Horizon Europe, do ktorého som bol oficiálne nominovaný zo strany MŠVVaŠ SR. 
Európska komisia má záujem uplatniť nový strategický prístup v úzkej spolupráci s členskými štátmi a plánovať agendu v oblasti výskumu a inovácií na nadchádzajúce obdobie 10 - 15 rokov. Plánovanie strategického prístupu na nadchádzajúce dlhoročné obdobie bude hlavnou úlohou tejto formácie Tieňového výboru pre strategické konfigurácie programu Horizon Europe. Komisia upozornila, že delegáti majú prostredníctvom pripomienkovania Strategického plánu jedinečnú možnosť ovplyvňovať jednotlivé ciele II. klastra programu Horizon Europe a budúce misie a výskumno-inovačné partnerstvá. 
Dňa 6. februára 2020 sa zástupcovia Styčnej kancelárie SR pre výskum a vývoj v Bruseli zúčastnili tradičného zasadnutia pracovníkov styčných kancelárií pre výskum a inovácie z krajín V4 (CZELO, PolSCA a NRDIO). Témou zasadnutia bola príprava ďalšej edície spoločného V4 tréningu pre projektových manažérov pre projekty Horizont 2020, ktorý sa uskutočnil v termíne od 20. do 22. apríla 2020 v Bruseli. Pracovníci zároveň finálne identifikovali témy a zástupcov odborných platforiem vrátane zástupcov Európskej komisie, ktorých oslovia pri organizácií nadchádzajúceho školenia pre projektových manažérov.
Ďalším bodom diskusie bola príprava návštevy predsedov akadémií vied z V4 v Bruseli, ktorá sa uskutoční v termíne od 8. do 10. júna 2020. Predsedovia akadémií vied sa stretnú s predstaviteľmi na vysokej úrovni z Európskej komisie (s komisárkou EÚ pre výskum a inovácie; vzdelávanie, šport a mládež; s generálnymi riaditeľmi generálnych riaditeľstiev (DG RTD, DG JRC); Európskeho parlamentu (ITRE) a ďalšími predstaviteľmi kľúčových zainteresovaných európskych inštitúcií (napr. Európskej rady pre výskum, ERC).

IGLO CORE

Dňa 4. februára 2020 sa uskutočnilo tradičné zasadnutie vedúcich styčných kancelárií pre výskum a inovácie (IGLO CORE) v Bruseli, ktorého hlavným bodom bola diskusia k pripravovaným informačným podujatiam k ERA a k výskumno-inovačným misiám v programe Horizon Europe.

Vo všeobecnosti je v každom členskom štáte nedostatok informácií a odôvodnení a na rôznych úrovniach organizácie a plánovania. Niekoľko krajín už stanovilo dátumy, iné ešte čakajú. Keďže cieľ podujatia nie je veľmi jasný, je tiež ťažké určiť, kto by sa mal zúčastniť a koho pozvať na vnútroštátnej úrovni, ako aj očakávané výsledky.

Aktualizácia k výskumno-ivačným misiám zapojenie občanov:
Mnohí vnímajú cieľ zapojenia občanov do procesu nejasne, čo komplikuje začatie organizácie na vnútroštátnej úrovni. Niektoré členské krajiny majú udalosti na zozname, ale záštita a národné pokrytie nie sú naďalej jasné. Veľa otázok naďalej pretrváva, napr. aký vplyv budú mať akcie, keď sa k už naplánovaným udalostiam pridajú udalosti týkajúce sa zapojenia občanov? Kto tam skutočne bude prítomný? Ako sa budú výsledky využívať pri príprave?

Zahájenie podujatí pre HEU:
Niekoľko členských krajín už pripravuje otváracie podujatia a niekoľko dátumov je stanovených koncom jesene 2020, resp. začiatkom jari 2021. Viacročný rozpočet EÚ (VFR/MFF) sa s najväčšou pravdepodobnosťou oneskorí, čo znamená, že aj prvé pracovné programy sa oneskoria. Vďaka tomu je plánovanie štartovacích udalostí ešte neistejšie.

Ďalšie zasadnutie IGLO CORE sa uskutoční 3. marca 2020. 

Prezentácia a popularizácia slovenského výskumu a inovácií 

Dňa 20. februára 2020 sa v Bruseli konal tematický workshop zameraný na nástroje programu Horizont 2020 pre Šírenie excelentnosti a rozširovanie účasti (SEWP). Podujatie zorganizovala CLORA (Asociácia francúzskych výskumných inštitútov v Bruseli) v spolupráci so Styčnou kanceláriou SR pre výskum a vývoj (SLORD).
 
Ako prvá rečníčka vystúpila prof. Tatiana Kováčiková, PhD., ktorá pôsobí na Žilinskej univerzite v Žiline a tiež pôsobila ako ERA Chair v rámci projektu univerzity ERAdiate. Prezentácia prof. Kováčikovej bola rozdelená na tri hlavné témy:
 
1)      Kompletný prehľad nástrojov oblasti programu Horizont 2020 – Šírenie excelentnosti a rozširovanie účasti, známej tiež ako „Widening nástroje“. Tieto nástroje boli zavedené  EK do programu H2020 na základe nízkej účasti skupiny krajín (EÚ13, Luxembursko a Portugalsko) na siedmom rámcovom program EÚ pre výskum (FP7); Základnými a najznámejšími nástrojmi sú Teaming, Twinning a ERA Chair, no pod SEWP schémy spadá aj COST, Policy Support Facility a podpora pre Národné kontaktné body.
2)      Predstavenie Žilinskej univerzity v Žiline a jej aktivít, zdieľanie skúseností vyplývajúcich z projektu ERAdiate a ERAdiate+ na Žilinskej univerzite a osobnej skúsenosti ako ERA Chair, vrátane uvedenia pozitívnych výsledkov projektu v podobe zvýšenej účasti na projektoch programu Horizont 2020, ale aj výziev, s ktorými sa musel projektový tím vysporiadať;
3)      Predstavenie kľúčových odkazov správy pod názvom „Success factors of H2020 widening instruments in Slovakia: lessons learnt and future outlook“. Správa nadväzujúca na výstupy uskutočneného workshopu v rámci projektu Eradiate+ (20. máj 2019, Žilinská univerzita v Žiline) identifikovala 4 hlavné faktory úspešnej implementácie „Widening“ projektov:
Štartovacím bodom je priamy prístup k excelentnému výskumu a vysokokvalitným výskumníkom a schopnosť pritiahnuť a udržať talenty (tzv. brain gain) na svojom pracovisku;základom úspechu pre inštitúciu je vytvoriť kritickú masu výskumníkov, ktorí sú ochotní a schopní pracovať na medzinárodných projektoch;
Potreba disponovať kvalitnými príležitosťami pre odbornú prípravu a získanie pracovnej pozície – kľúčovou podmienkou úspechu je investovať do zručností svojich lokálnych pracovníkov, vrátane administratívnych zamestancov zodpovedajúcich za úlohy spojené s implementáciou takýchto projektov;
Ďalším dôležitým faktorom úspechu a udržateľnosti dopadu projektu projektu je identifikácia príležitostí pre biznis, infraštruktúru a ďalšie financovanie aktivít – v tomto smere je získanie „Widening“ projektu užitočné pre zvýšenie svojej reputácie vo svojom národnom systéme a posilní schopnosť pritiahnuť podporu národných autorít. Je vysoko potrebné, aby boli zo strany národných autorít vytvárané synergie medzi programom Horizont 2020 a inými (národnými) schémami, napr. EŠIF, a dôraz kladený na ich vzájomné logické prepojenie.
Štrukturálna zmena: mnohé organizácie v rámci tzv. widening krajín, alebo ich národné systémy nie sú plne pripravené na zapojenie sa do európskych výskumných programov a do medzinárodných projektov. Jedno z možných riešení je poskytnutie dostatočnej autonómie vedúcemu oddelenia zodpovedného za projekt (napr. Twinning alebo Teaming) a zároveň garancia dostatočnej inštitucionálnej podpory, idúcej aj nad rámec výskumných aktivít (napr. zabezpečenie právneho poradenstva).
Francúzsky pohľad na tému priniesol Emmanuel Pasco-Viel, koordinátor národných kontaktných bodov pre oblasť H2020 pre Šírenie excelentnosti a rozširovanie účasti na francúzskom ministerstve vysokoškolského vzdelávania, výskumu a inovácií. Francúzsko sa nachádza v poradí na 5. mieste najaktívnejších krajín z radov tých, ktorí v schémach SEWP figurujú ako pokročilí partneri s aktuálnym počtom 338 účastí. Pri pohľade na počet účastí Nemecka (717) či Talianska (535), však Pasco-Viel uznáva, že je tu pre Francúzsko priestor na zlepšenie účasti. Vedúce inštitúcie sú CNRS, CEA, INRIA, v zozname sa však nachádzajú aj viaceré univerzity. Aktivity asociácie COST sú vysoko cenené vo francúzskom prostredí a francúzski partneri figurujú v 98% akcií COST.
 
Témou workshopu bol tiež pilier budúceho rámcového programu EÚ pre výskum a inovácie, Horizon Europe, ktorý bude niesť názov „Rozširovanie účasti a posilnenie Európskeho výskumného priestoru“. Pilier nadviaže na aktivity programu Horizont 2020 v tejto oblasti a ďalej ich rozšíri. Perspektívu Európskej komisie a aktuálny stav vývoja spomínaného piliera predstavila Magda de Carli, z oddelenia ERA & Country Intelligence na DG RTD. Magda de Carli pripomenula, že finančný balíček pre tento pilier bude tvoriť 3,3% celkového rozpočtu programu Horizon Europe. Ten však v súčasnosti nie je finalizovaný a záleží od výsledku celkových negociácií v rámci VFR (viacročného finančného rámca EÚ). Ďalej bol uvedený súčasný stav diskusií okolo celého radu možných vylepšení budúcej oblasti „Rozširovanie účasti a šírenie excelentnosti“ a jeho noviniek, ku ktorým patrí:
•	Možnosť získať v aktivitách Teaming, Twinning a ERA Chair rozpočet aj na výskumné aktivity (napríklad na odštartovanie aktivít novo založeného výskumného centra);
•	Vytvorenie silnejšej opory držiteľom ERA Chair;
•	Aktivity asociácie COST plne začlenené a financované z piliera „Rozširovanie účasti a šírenie excelentnosti“;
•	Nástroj Hop-on, ktorého detaily nie sú uzavreté, v skratke však ide o nástroj pre „Widening“ krajiny pre zapojenie sa do vznikajúceho konzorcia s čerpaním rozpočtu z piliera „Rozširovanie účasti a šírenie excelentnosti“, ako pomoc pri získaní prvej skúsenosti s výskumnými projektami;
•	Nástroj „match-making“ pre podporu brokerage podujatí s účasťou krajín EÚ 13;
•	Diskutuje sa tiež o možných nástrojoch na podporu vyváženejšej cirkulácie mozgov v súčinnosti s programom Marie-Sklodowska Curie (ale aj ERC alebo EIC) a v synergii s financiami v rámci ESF (Európsky sociálny fond) alebo ERDF (Európsky fond regionálneho rozvoja);
•	Podpora uznávania značky Seal of Excellence a dofinancovanie takýchto excelentných návrhov z prostriedkov EŠIF (Európskych štrukturálnych a investičných fondov) dostupných v danom regióne.
Podujatie sprevádzali živé diskusie a množstvo relevantných otázok zo strany účastníkov.
Prevádzkovanie informačného portálu
Počas februára 2020 boli na webovej stránke SLORD zverejnené viaceré aktualizácie. Pravidelne bol aktualizovaný aj profil SLORD na Facebooku. Za uplynulý mesiac bol rovnako pripravený newsletter, ktorý bol poslaný približne 2.600 kontaktom z prostredia slovenskej vedy, výskumu a inovácií. 

Organizačná a administratívna činnosť v SLORD
Plnili sa všetky administratívne a organizačné úlohy, ktoré súvisia s riadnym chodom kancelárie. 

4.  Stručný priebeh rokovaní, resp. študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

	Konferencie, semináre, podujatia

				Február 2020		
Dátum	Čas	Miesto	Účastník (SLORD)	Účastníci	Podujatie	
3.2.2020	09:30-13:30	Palace of the Academies
	Andrej Kurucz	Zástupcovia projektu v rámci SWAFS; EK; EP a IGLO 	‘Ethics matters’ Conference
	
5.2.2020	16:30-20:30	Misia Švajčiarska pri EÚ v Bruseli	Andrej Kurucz	Zástupcovia IGLO; EK; EP; AK
	Swiss Science Briefing	
10.2.2020	09:30-17:30	DG RTD	Andrej Kurucz	Zástupcovia EK (rôznych generálnych riaditelstiev) zástupcovia Mission Boards, Mission Assemblies, zástupcia členských štátov	Co-designing Missions with Citizens 	
11.2.2020	09:00-1č:30	DG RTD	Andrej Kurucz	Zástupcovia EK (rôznych generálnych riaditelstiev) zástupcovia Mission Boards, Mission Assemblies, zástupcia členských štátov	Co-designing Missions with Citizens	
18.2.2020	09:00-16:30	Area 42	Andrej Kurucz
	Zástupcovia priemyslu, akadémie, MSP; EK	A European Perspective on Artificial 
Intelligence (AI): Paving the Way for SMEs’ 
AI Adoption in Key Industrial Value Chains”
	
18.2.2020	19:00-21:00	Solvay Library Brussels	Andrej Kurucz	Zástupcovia a partneri MOL Group, zástupcovia EK a EP	MOL Annual Reception 2020	
19.2.2020	09:00-12:30	Solvay Library Brussels	Andrej Kurucz	Zástupcovia priemyslu, akadémie, MSP; EK 	A European Perspective on Artificial 
Intelligence (AI): Paving the Way for SMEs’ 
AI Adoption in Key Industrial Value Chains”
 	
19.2.2020	13:00-14:30	Thon Hotel Brussels	Andrej Kurucz	Zástupcovia ČŠ a AK	Huawei Research Lunch
	
20.2.2020	09:30-17:30	SZ SR pri EÚ	Andrej Kurucz	Štátni tajomníci z krajín EÚ-13, zástupcovia projektu H2020 Bio-East a EK, EP, priemyslu a odborných platforiem	Bio-East Strategic High-level meeting	
21.2.2020	00:00-14:30	SZ SR pri EÚ	Andrej Kurucz	Štátni tajomníci z krajín EÚ-13, zástupcovia projektu H2020 Bio-East a EK, EP, priemyslu a odborných platforiem	Bio-East Strategic High-level meeting	

Stretnutia a rokovania
				Február 2020		
Dátum	Čas	Miesto	Účastník (SLORD)	Účastníci	Téma stretnutia	
3.2.2020	09:00-10:45	SLORD	Andrej Kurucz	Katerina Sereti (EIT)	EIT Awareness Day in Slovakia; SRIA EIT	
4.2.2020	09:30-11:00	Stále zastúpenie FI pri EÚ	Andrej Kurucz	Zástupcovia IGLO CORE	Zasadnutie IGLO CORE	
5.2.2020	11:30-13:00	Stále zastúpenie FI pri EÚ	Andrej Kurucz, MR, TR	Zástupcovia IGLO OPEN	Zasadnutie IGLO OPEN	
5.2.2020	13:30-14:30	SLORD	Andrej Kurucz	Viktor Witkovsky (Ústav merania SAV)	Partnerstvo v oblasti metrológie v HEU	
6.2.2020	10:00-12:30	PolSCA
	Andrej Kurucz, MR, TR	Zástupcovia styčných kancelárií pre výskum a inovácie z V4 	Zasadnutie V4 Breakfast: V4 tréning;
návšteva predsedov akadémií vied 
V4 v Bruseli	
6.2.2020	14:00-15:20	SLORD	Andrej Kurucz	Silvia Salanská (JRC)	Spolupráca SLORD-JRC; návšteva predsedov
akadémií viez z V4 Bruseli – stretnutie s 
Komisárkou EÚ pre výskum, inovácie, vzdelávanie
šport a mládež	
7.2.2020	10:00-12:30	FCH JU	Andrej Kurucz	Bart Biebuyck (výkonný riaditeľ FCH JU)	Spolupráca FCH JU – SLORD; partnerstvo
v oblasti vodíka v HEU; IGLO CORE	
10.2.2020	17:30-20:00	SLORD	Andrej Kurucz	Ivan Pezlar (Rektorát UPJŠ)	Spolupráca UPJŠ-SLORD; Strategický plán
HEU; misie a partnerstvá v HEU	
12.2.2020	09:30-11:30	Vinnova 	Andrej Kurucz	Zástupcovia IGLO SEC	Zasadnutie IGLO SEC	
14.2.2020	12:30-13:30	Európsky parlament	Andrej Kurucz	Tomáš Kobela (SZ SR pri EÚ v Bruseli)	Synergie medzi HEU a EŠIF:
Európske partnerstvá; Seal of Excellence a 
Transfer 5%	
17.2.2020	09:30-11:30	SLORD	Andrej Kurucz	Delphine Miramont (EARSC)	Spolupráca EARSC – SLORD; šírenie 
povedomia o EARSC v prostredí SK 
vesmírnej komunity	
25.2.2020	10:00-12:00	SLORD	Andrej Kurucz	Ivana Hocková (Executive Board Member, FCH JU)	Spolupráca FCH JU-SLORD; IGLO CORE;
Rozšírenie povedomia o FCHU JU na 
Slovensku – partnerské podujatie; 
členstvo v asociácii Hydrogen Eurpe	
26.2.2020	09:30-12:30	SLORD	Andrej Kurucz, TR	Zástupcovia projektu SK4ERA	Pracovné stretnutie k riadeniu a 
administratíve projektu SK4ERA

5.  Odporúčané závery:

Transformačný proces:

V súvislosti s transformačným prechodom na nadchádzajúce programové obdobie po roku 2020 (2021-2027) a bezproblémovým spustením koordinačnej, poradenskej, projektovej a implementačnej činnosti na národnej a inštitucionálnej úrovni je nevyhnutné, aby všetky zložky národného systému podpory pre zapojenie Slovenskej republiky do rámcových programov EÚ pre výskum a inovácie podrobne monitorovali, analyzovali a vyhodnocovali vývoj politiky EÚ v oblasti výskumu a inovácií a to najmä so špecifickým zameraním na predpokladanú štruktúru, výšku rozpočtu a nové nástroje / schémy rámcového programu Horizon Europe. Je potrebné, aby všetky zložky systému boli dostatočne vopred informované a pripravené adaptovať svoje vnútorné systémy na avizované zmeny a novinky v programe Horizon Europe. Pre zvýšenie úspešnosti čerpania prostriedkov z programu Horizon Europe je nevyhnutné vopred prijať viacero krokov na národnej úrovni (podpora excelentných tímov, preplatenie osobných nákladov, projektová činnosť, vyhľadávanie talentov, inštitucionálna podpora pre zapájanie sa do rámcových programov, atď.) vrátane prípravy spustenia synergických a komplementárnych výziev k programu Horizon Europe na národnej úrovni od úvodného spustenia programu v roku 2021 s využitím finančných prostriedkov EŠIF (VA) a prostriedkov koordinovaných APVV.  
Na úrovni MŠVVaŠ SR podporiť (i) znovuobnovenie pracovnej skupiny (MŠVVaŠ SR, Kancelária NCP, SLORD, národní delegáti) a podporiť vznik (ii) medzirezortnej pracovnej skupiny pre výzvy programu Horizont 2020 resp. „virtuálnej skupiny“ s cieľom identifikovať a podporiť zapojenie slovenských účastníkov v rámcovom programe Horizont 2020. Zároveň sa tým podporí komunikácia a prehľad o aktuálnych výzvach a témach v pracovnom programe rámcového programu Horizont 2020 na roky 2018-2020.  
Je dôležité, aby sa v dohľadnej dobe podporil vznik národných podporných schém, ktoré sú schopné podporiť synergie a komplementárnosť k nástrojom rámcového programu Horizont 2020 (SME Instrument fáza 2, MSCA, ERC a ďalšie) prostredníctvom ocenenia Seal of Excellence s cieľom zvýšiť záujem a účasť slovenských subjektov v programe Horizont 2020.
Podporovať realizáciu a prípravu jednotlivých zložiek národného systému podpory na nadchádzajúci rámcový program EÚ pre výskum a inovácie – koordinačná, implementačná a komunikačná činnosť medzi MŠVVaŠ SR, CVTI SR, národnými delegátmi, NCP, SLORD a ďalšími zložkami systému vrátane spolupráce so zainteresovanými ďalšími rezortmi (príprava na klastre v rámci II. piliera 9. RP) a podporovať prípravu na úrovni SAV, vysokých škôl a univerzít).
Podporovať zapájanie slovenských subjektov do aktivít Európskeho inovačného a technologického inštitútu:
•	zapojenie slovenských subjektov do súčasných alebo vznikajúcich EIT KICs (napr. Žilinská univerzita v rámci novovznikajúceho EIT KIC Urban Mobility); 
•	zapojenie slovenských subjektov do Regionálneho inovačného programu EIT (EIT RIS) a podporiť vznik ďalších tzv. EIT Hubs na ďalších územiach Slovenskej republiky;
•	Zapojenie slovenských predstaviteľov výskumno-inovačnej komunity do správnej rady EIT a do procesu hodnotenia projektových návrhov pod hlavičkou EIT.
Naďalej je potrebné na všetkých úrovniach aktívne podporovať zlepšenie systému podpory účasti Slovenska v rámci programu Horizont 2020. 

6.   Prehľad prinesenej dokumentácie a miesto jej uloženia
Prezentácie z podujatí a pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-
8.   Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Andrej Kurucz				…………………………………………….
Dátum: 3.3.2020

Správu schválil:  prof. RNDr. Ján TURŇA, CSc., generálny riaditeľ